Arche
Eune arche () est eune structuthe arrondie dans l'architectuthe, ou ofûche dans la natuthe, tchi crouaîse eune espace.

L's arches sont fortes et peuvent porter des paids b'sants en transmettant les forches d'ava ès bords à seule fîn qu'lé paids n'faîche pon êcrouôler la structuthe.

Dans l'architectuthe les arches ont 'té faites sèrvi pouor des portes, des f'nêt's, des ponts et des vottes, par exempl'ye.

D's arches en pièrre sont faites atout des pièrres dé votte:
 la clié
 les contre-cliés, tchi sont les deux pièrres au ras d'la clié
 l's ouothelles ou l's êpaûles, tchi sont les pièrres tchi c'menchent l'arche.

L'arche peut êt' bâtie sus des pièrres dé pid, sutout pouor l'uss'sie d'eune porte.

Architectuthe